Norðlægar áttir eru ríkjandi á landinu og enn er stórhríð á Vestfjörðum , stormur og talsverð ofankoma . Vindur er heldur hægari í öðrum landshlutum . Það dregur síðan úr vindi og úrkomu er líður á daginn og kvöldið . Á morgun og fram á laugardag er von á hægum vindum og éljum eða skúrum , einkum á sunnan - og vestanverðu landinu . Á sunnudag nálgast síðan næsta lægð með allhvössum vindi , hlýindum og rigningu , segir í hugleiðingum veðurfræðings á Veðurstofu Íslands . Á Vestfjörðum hefur appelsínugul viðvörun verið í gildi undanfarna daga og gildir hún til klukkan 15 í dag . „ Norðan 15 - 23 m / s , hvassast á heiðum . Snjókoma og skafrenningur með lélegu skyggni . Búast má við samgöngutruflunum . “ Við Breiðafjörð hefur gul viðvörun verið í gildi frá klukkan 3 í nótt og gildir til hádegis . „ Norðan 15 - 20 m / s en hægari á Snæfellsnesi . Snjókoma , einkum austan til og skafrenningur með lélegu skyggni . Búast má við samgöngutruflunum . “ Strandir og Norðurland vestra — þar hefur gilt gul viðvörun frá klukkan 3 í nótt og gildir til klukkan 15 . „ Norðan 13 - 20 m / s , hvassast vestan til . Snjókoma og skafrenningur með takmörkuðu skyggni . Búast má við samgöngutruflunum . “ Veðurspá fyrir næstu daga Norðan 15 - 25 m / s , hvassast í vindstrengjum við fjöll , en hægari austan til . Slydda eða snjókoma um norðanvert landið , annars þurrt . Dregur úr vindi og úrkomu í dag , fyrst austan til . Norðlæg átt , víða 8 - 13 , í kvöld og dálítil él , en þurrt á sunnanverðu landinu . Hiti kringum frostmark . Austlæg átt , 5 - 13 m / s , á morgun , en hæg breytileg átt norðaustan til . Slydduél eða skúrir á suðurhelmingi landsins en annars úrkomulítið . Hiti um og yfir frostmarki með suðurströndinni en vægt frost norðan til . Á fimmtudag : Suðlæg átt 5 - 13 m / s , dálítil él eða slydduél , einkum sunnan og vestan til . Hiti kringum frostmark . Á laugardag : Hæg vestlæg átt og bjartviðri , en stöku él vestast á landinu . Frost 1 til 9 stig , kaldast inn til landsins . Vaxandi suðlæg átt , þykknar upp og hlýnar um vestanvert landið með deginum . Á sunnudag : Hvöss sunnan - og suðvestanátt . Rigning , talsverð rigning sunnan til á landinu en úrkomuminna norðaustan - og austanlands . Hiti 3 til 8 stig . Á mánudag : Allhvöss eða hvöss vestanátt með éljum á vesturhelmingi landsins , annars þurrt . Kólnandi . Á þriðjudag : Útlit fyrir hæga vestlæga eða breytilega átt , bjartviðri og úrkomulítið . Kalt í veðri .